Junior Eurovision Song Contest 2015

Junior Eurovision Song Contest 2015 var den 13. utgaven av Junior Eurovision Song Contest og ble arrangert av den bulgarske kringkasteren BNT i Bulgaria.. Dette var første gang Bulgaria arrangerte konkurransen, og første gang Bulgaria arrangerte en Eurovision-konkurranse. Finalen ble arrangert 21. november 2015 i Arena Armeec i Sofia.

17 land deltok i Junior Eurovision Song Contest 2015, det høyeste antall deltakerland siden 2007, da samme antall land deltok. Australia og Irland debuterte i konkurransen. Albania og Makedonia returnerte til konkurransen, etter henholdsvis to og ett år fravær fra konkurransen. Kroatia, Kypros og Sverige valgte å trekke seg fra konkurransen.

21. oktober 2015 ble Poli Genova, Bulgarias representant i Eurovision Song Contest 2011, presentert som programleder for Junior Eurovision Song Contest 2015. Genova representerer Bulgaria igjen i Eurovision Song Contest 2016. Dette var andre år på rad at det kun var én programleder som ledet showet.

Malta vant Junior Eurovision Song Contest 2015 med sangen «Not My Soul», framført på engelsk av Destiny Chukunyere. Dette var Maltas andre seier i Junior Eurovision Song Contest, og tangerte dermed rekorden til Hviterussland og Georgia, som også har to seire. I tillegg fikk hun den høyeste poengsummen i Junior Eurovision Song Contests historie, med 185 poeng.

Deltagende land

Land som debuterte 
  Australia − 30. juli 2015 kom det fram på den offisielle Twitter-kontoen til Junior Eurovision Song Contest at Den europeiske kringkastingsunion har sendt invitasjon til den australske kringkasteren SBS om å delta i årets utgave av Junior Eurovision Song Contest. 7. oktober 2015 kom det fram at Australia vil debutere i Junior Eurovision Song Contest 2015 i Sofia.
  Irland − 23. mars 2015 ble det annonsert at Irland vil debutere i Junior Eurovision Song Contest. Den irske kringkasteren TG4 annonserte at bidraget vil bli framført på irsk. Dette vil være første gangen siden 1972, da Sandie Jones framførte sangen Ceol an Ghrá, at en sang blir framført på irsk i Eurovision-sammenheng.

Land som kom tilbake 
  Albania − 13. mars 2015 annonserte den albanske kringkasteren RTSH at Albania vil returnere til Junior Eurovision Song Contest 2015 etter en pause på to år.
  Makedonia − 24. juli 2015 annonserte den makedonske kringkasteren MRT at Makedonia vil returnere til Junior Eurovision Song Contest 2015 etter ett års pause fra konkurransen.

Deltakere 
Oversikt over deltakende land og resultatet i avstemningen.

Stemmegivning

12 poeng

Poengfordeling mellom jury og seerne

Land som ikke deltok i 2015

Land som trakk seg 
  − 23. juni 2015 informerte den kroatiske kringkasteren HRT har informert at Kroatia ikke vil delta i 2015. Det ble senere annonsert, 28. august 2015, at kringkasteren HRT ikke har utelukket en deltagelse i Sofia og at endelig avgjørelse ville komme i løpet av noen uker.. 7. oktober 2015 kom det fram at Kroatia hadde trukket seg fra konkurransen.
  − 29. juni 2015 informerte den kypriotiske kringkasteren RIK at Kypros ikke vil delta i 2015 grunnet finansielle årsaker.
  − 29. juni 2015, informerte den svenske kringkasteren SVT at de vil ta en pause fra konkurransen..

Land som tidligere har deltatt, men som ikke deltok i 2015 
  − De belgiske kringkasterne Ketnet og RTBF har informert at Belgia ikke vil delta i 2015.
  Frankrike − 24. juni 2015 informerte den franske kringkasteren France 2 at de ikke vil delta i 2015.
  Hellas − 11. juni 2015 returnerte den greske kringkasteren ERT som Hellas sin kringkaster i Eurovision Song Contest og åpnet for å se på en mulig tilbakevendelse til Junior Eurovision Song Contest. 7. oktober 2015 kom det fram på listen over deltagende land at Hellas ikke vil returnere til 2015.
  − Den latviske kringkasteren LTV har informert at Latvia ikke vil delta i 2015.
  − Den litauiske kringkasteren LRT har informert at Litauen ikke vil delta i 2015.
  Romania − 4. juni 2015 informerte den rumenske kringkasteren TVR at deltagelse i Junior Eurovision Song Contest 2015 var høyst usannsynlig.
  Spania − I begynnelsen av juni, annonserte flere spanske medier at den spanske kringkasteren TVE jobbet for en mulig retur til Junior Eurovision Song Contest.  7. oktober 2015 kom det fram på listen over deltagende land at Spania ikke vil returnere til 2015.
  Sveits − 3. juni 2015 informerte den sveitsiske kringkasteren RSI at de ikke vil delta i 2015.
  Storbritannia − 17. mars 2015 informerte den britiske kringkasteren ITV at de ikke vil delta i 2015.

Andre land 
  − Den andorranske kringkasteren RTVA har informert om at Andorra ikke kommer til å debutere i 2015.
  − 30. juli 2015 informerte den estiske kringkasteren ERR at Estland ikke kommer til å debutere i 2015.
  − 1. juni 2015 informerte den islandske kringkasteren RÚV at Island ikke kommer til å debutere i 2015.
  − 19. mars 2015 informerte den tsjekkiske kringkasteren ČT at Tsjekkia ikke kommer til å debutere i 2015.
  - Den tyske kringkasteren ZDF var på Malta i 2014 og observerte konkurransen. 2. juni 2015 informerte den tyske kringkasteren NDR at de ikke hadde utelukket en mulig deltagelse i Junior Eurovision Song Contest 2015. 1. juli 2015 lanserte den tyske kringkasteren ARD en internettavstemning om hvorvidt Tyskland burde debutere i Junior Eurovision Song Contest, og i så fall ville bli sendt på barnekanalen KiKa (en felleskanal for ARD og ZDF). 7. oktober 2015 kom det fram på listen over deltagende land at Tyskland ikke vil debutere i 2015.
  − I 2014, var Ungarn i Hviterussland for å observere den nasjonale finalen i forbindelse med en mulig debut i 2015. 7. oktober 2015 kom det fram på listen over deltagende land at Ungarn ikke vil debutere i 2015. Ifølge Vladislav Jakovlev var Ungarn nær ved å debutere, men grunnet omorganisering i den ungarske kringkasteren MTVA, hadde ikke kringkasteren nok produksjonskapasitet til å velge ut en representant til 2015.
  − 10. januar 2015 informerte den østerrikske kringkasteren ORF at Østerrike ikke kommer til å debutere i 2015.

Se også 
 Eurovision Song Contest 2015
 Tyrkvisjonens sangkonkurranse 2015
 Suns Europe 2015
 Bundesvision Song Contest 2015

Referanser

Eksterne lenker 
 

Junior Eurovision Song Contest
Musikk i 2015
2015 i Bulgaria